Det finnes en legende om pave Gregor I den store som tilsynelatende har en historisk forankring. Gregor kom til å overvære en gruppe med barn som var anglere fra Deira som var til salg som slaver på det romerske markedet. Gregor spurte om deres bakgrunn og da de fortalte at de var (angels =engler), svarte han med et latinsk ordspill: «Bene, nam et angelicam habent faciem, et tales angelorum in caelis decet esse coheredes» («Det er godt for de har englers fjes, og et slikt folk burde være medarvinger til englene i himmelen»). Etter sigende skal han deretter å sørget for at deres hedenske hjemland ble konvertert til kristendommen.